# Coos

### Izvor: Wikipedija

Indijanci sa zaljeva Coos u Oregonu prilikom hvatanja ribe kopljem iz dug-out kanua.

Coos (Kus).- kolektivno ime Indijancima Hanis i Miluk u području zaljeva Coos na oregonskoj obali. Prema arheološkim pretpostavkama Kusa je moglo biti oko 2,000 duž obale zaljeva Coos. Pleme Miluk živjelo je na ušću Coquille, a Hanis uz Coos River i Coos Bay. Kus Indijanci bijahu lovci, ribari i sakupljači. Vode zaljeva Coos i močvare opskrbljivale su ih hranom, osobito razne vrste riba koju su spremali i čuvali za krizna razdoblja. Lovile su se i vodene ptice stanarice, ili koje su tu tek zimovale. Ptice su se lovile zbog mesa, a sakupljala su se i njihova jaja. Od krilnih kostiju velike plave čaplje (porodica Ardeidae) Indijanci su izrađivali igle za šivanje odjeće i hasura. Riba se lovila vršama i kopljima (losos i iverak), a dimljenjem ili sušenjem konzervirali bi je za kasniju upotrebu. Poznavali su i noćni ribolov pomoću vatre koja se palila u dug-out kanuima na postolju od pijeska. Od drugih riba hvatali su košarama i parazitsku ribu paklaru (lamprey) i spremali je za mršava vremena. Školjke su se također sakupljale, među kojima i ostrige, te su ih sušili ili dimili. Rakove što su ih sakupljali uz zaljev Kusi su odmah jeli. Morski sisari, napose kit, hvatan je kada bi se nasukao u plitkim vodama. Njegovo meso i salo Indijanci su koristili za hranu i proizvodnju ulja. –Žene i djeca Kusa bavila su se i sakupljanjem divljeg jestivog bilja i bobica, a muškarci su u šumu išli i zbog lova na jelena i losa.

Kuse posjećuje još 1792. američki brod Columbia koji trguje sa njima a opisuju ih kao brojne i divlje. Godine 1805. do njih stiže i ekspedicija Lewisa i Clarka. Uskoro ih počinju pogađati bolesti bijelaca, to su epidemije boginja 1824. i 1829., i već sljedeće 1830. epidemija malarije. Najezdom bijelaca 1841. dolazi do konflikata, a novom najezdom doseljenika 1850. Indijanci počinju ostajati bez zemlje. Godine 1855. oni ulaze u konfederaciju sa plemenima Lower Umpqua i Siuslaw, da bi već 1856. bili potjerani na marš na Coast Reservation gdje će biti zatočeni sljedećih 19 godina. U novijoj povijesti njihov rezervat se 1941. prostire tek na 6.1 akar. Uskoro 1956 federalni ured ukida konfederaciju, da bi ipak 1984. ponovno obnovio njihovo priznanje. U novije doba broj potomaka Kus Indijanaca iznosi oko 300, dok populacija cijele konfederacije 2000 iznosi 700.

## [uredi] Vanjske poveznice

- Coos
- The Coos, Lower Umpqua and Siuslaw Indians
- Indian Settlement on Coos Bay
- How Indians Used Coos Bay
- Coos (Coosan, Hanis, Miluk)
- Coos, Lower Umqua, and Siuslaw Confederacy
- Coos

Dobavljeno iz "http://hr.wikipedia.org../../../c/o/o/Coos.html"

Kategorije: Kusan | Indijanci, Oregon

##### Views

- Članak
- Razgovor
- Trenutna inačica

##### Traži

##### Drugi jezici

- English